Matul il-lejl li għadda, il-karozza tal-ġurnalist Dione Borg spiċċat f’ħuġġieġa. Il-każ seħħ tard ilbieraħ filgħaxija fi Triq Dun Mikiel Xerri, f’Ħ’Attard. Minkejja li fil-post issejħet l-assistenza tal-Protezzjoni Ċivili u l-Pulizija li intervjenew f’ħin qasir, karozza oħra li kienet fil-viċin sfortunatament ukoll sofriet xi ħsarat. F’kumment Borg għadda fuq Facebook hu qal illi ra filmati minn kameras tas-sigurtà illi fihom tidher persuna li qabbditlu l-karozza, u wara ħarbet mill-post bi scooter tal-elettriku.